Facebook - Santwarju Madonna Tas-Sacro Cuor, Tas-Sliema, mudell ta' knisja; Facebook - Enzo Gusman  F'okkażjoni tal-ewwel xahar mindu ħalliena l-kantant u preżentatur popolari u ferm maħbub Enzo Gusman, illejla fil-Parroċċa tas-Sacro Cuor f'Tas-Sliema se tkun qed issir quddiesa għal ruħu fis-6pm. Illum ukoll, iżda fil-knisja ta' San Pawl, f'Toronto fil-Kanada, se tkun qed issir ukoll quddiesa għal Enzo. Fuq Facebook, Carmen Gusman, il-mara ta' Enzo, irringrazzjat f'isem il-familja lil kull min bagħat fjuri, kartolini ta' simpatija, offrew donazzjonijiet ta' karità, u dawk li offrew quddies għal Enzo. "Ta' dan aħna tassew grati," temmet tgħid Carmen. Ix-xahar li għadda: Enzo Gusman iħalli l-pjazza tar-raħal Enzo Gusman miet nhar is-Sibt 17 ta' Diċembru fl-età ta' 74 sena. Il-kantant ferm maħbub mill-Maltin kien weġġa' f'Awwissu tas-sena l-oħra wara li kien waqa' u spiċċa tmien xhur rikoverat l-isptar, b'bosta ġimgħat fit-taqsima tal-kura intensiva fi sptar fil-Kanada. Aqra wkoll: Filmat: Il-funeral ta' Enzo Gusman